**Zápisnica z 9. zasadnutia Výboru Slovenskej sociologickej spoločnosti pri SAV,**

**ktoré sa uskutočnilo dňa 11. novembra 2019 od 15:00 hod.**

**v miestnosti č. 105 v budove SAV na Klemensovej 19, Bratislava**

Prítomní: M. Čambáliková, R. Klobucký, E. Laiferová, M. Zeman, R. Džambazovič, M. Fero, G. Brutovská, Z. Kusá, P. Czirák.

Ospravedlnení: Z. Révészová, R. Hofreiter.

**Program:**

1. Otvorenie

2. Kontrola uznesení a úloh z predchádzajúcich výborov SSS pri SAV a stav ich plnenia, v tom:

- informácia o aktuálnej situácii v akademickej obci sociológie a štúdiu sociológie (univerzity, vysoké školy, absolventi jednotlivých stupňov štúdia...);

- informácia o príprave tlačenej verzie zborníka z Výročnej konferencie SSS pri SAV;

- informácia o finančnej situácii, platení členských príspevkov a stave čerpania prostriedkov SSS pri SAV.

3. Informácie o príprava konferencie Podoby slobody – 9. Slovenské a české sociologické dni, ktorá sa bude konať 21. – 22. 11. 2019 v KC SAV v Smoleniciach.

4. Rozličné

**Otvorenie zasadnutia**

Zsadnutie otvorila M. Čambáliková a poverila písaním zápisnice Roberta Klobuckého a jej overením Gizelu Brutovskú.

**Informácia o aktuálnej situácii v akademickej obci sociológie a štúdiu sociológie**

Roman Džambazovič informoval, že štyrom katedrám sociológie na Slovensku bol distribuovaný dotazník ktorý mapuje počty študentov študujúcich sociológiu. Do dnešného dňa obdržal vyplnené dotazníky od 3 z nich (štvrtá katedra je už nefunkčná v dôsledku straty akreditácie).. O výsledkoch tohto prieskumu bude členom a členkám Výboru zaslaná písomná informácia e-mailom v termíne do 12. 11. 2019. Výsledná správa bude tiež zaslaná na všetky tri katedry sociológie.. Robert Klobucký informoval o dátach o študentoch sociológie od roku 1990, ktoré získal z CVTI SR.

**Informácia o aktuálnej finančnej situácii SSS pri SAV**

Milan Zeman skonštatoval, že na účte Sociologickej spoločnosti pri SAV je aktuálne 2443€, v pokladni je však len minimálna suma 17€ v hotovosti. Do dnešného dňa zaplatilo členské za tento rok 58 členov.

**Vydanie zborníka z Výročnej konferencie SSS v tlačenej podobe**

Monika Čambáliková informovala o aktuálnej situácii pri vydaní zborníka z Výročnej konferencie. Súčasná verzia na webe nie je zalomená a obsahuje chyby, J. Štrbavá text zalomí do tlačenej podoby a opraví formálne chyby.

Zuzana Kusá argumentovala, že z hľadiska vykazovania vedeckých prác nemá printová publikácia žiadny význam a je to plytvanie finančných prostriedkov. Printová verzia nemá navyše prejsť ani jazykovou korektúrou, takže s jej vydaním nesúhlasí. Kusá navrhla vylepšiť len internetovú verziu a nevydávať printovú. Upozornila tiež na to, že sa bude organizovať na jar 2020 výročná konferencia SSS pri SAV a mohli by sme už od začiatku uvažovať o zborníku, ktorý by bol k dispozícii v tlačenej verzii už na tejto konferencii. Finančné prostriedky by bolo vhodnejšie investovať do inovácie a skvalitnenia webovej stránky SSS pri SAV.

Roman Džambazovič sa prihovoril za printovú verziu, je to aj propagácia sociologickej spoločnosti.

Milan Zeman oznámil, že vytlačenie 100 ks zborníka by podľa informácií z tlačiarne stálo približne 630€ s DPH, zalomenie publikácie cca 300€.

Eva Laiferová odovzdané texty kontrolovala a  jazykové chyby opravovala. Jazyková korektúra na celý zborník od profesionálneho korektora by bola príliš drahá. Printová verzia nebude obsahovať fotografie.

Výbor po diskusii trvá na svojom rozhodnutí, že zborník sa vydá v printovej podobe. Zuzana Kusá s takýmto rozhodnutím nesúhlasí a svoj príspevok z konferencie do printovej verzie zborníka neumiestni.

**Informácie o príprava konferencie Podoby slobody – 9. Slovenské a české sociologické dni, ktorá sa bude konať 21. – 22. 11. 2019 v KC SAV v Smoleniciach**

Zuzana Kusá informovala, že bola zverejnená kniha abstraktov a definitívna verzia programu konferencie. Výber poplatkov za konferenciu je v poriadku. Ubytovanie a strava pre účastníkov konferencie sú zabezpečené. Budeme ešte riešiť informovanie účastníkov o doprave do Smoleníc. SÚ SAV uhradí konferenčné poplatky všetkým plenárnym vystupujúcim a prenájom miestností. Je možné presunúť na tento účel nevyčerpané prostriedky z iných akcií SSS pri SAV.

Monika Čambáliková súhlasí s presunutím nevyčerpaných finančných na túto konferenciu v prípade ak bude vo výstupoch z tejto akcie dostatočne zvýraznené (aj logom), že ide o akciu SSS pri SAV.

Výbor SSS pri SAV súhlasí s takýmto presunom finančných prostriedkov.

Monika Čambáliková informovala, že v rámci konferencie je na stredu 20. novembra o 19.00 naplánované stretnutie členov Výborov slovenskej a českej sociologickej spoločnosti.

Roman Džambazovič a Monika Čambáliková navrhli aby budúca konferencia SSS pri SAV nebola organizovaná jedným grantom.

Zuzana Kusá zdôraznila nevyhnutnosť prípravy ďalších konferencií s dostatočným časovým predstihom.

Výbor poďakoval Zuzane Kusej za vykonanú prácu pri organizácii konferencie.

**Úlohy na budúce zasadnutie výboru, ktoré sa uskutoční 16. decembra 2019 o 15.00 v priestoroch SÚ SAV**

1. Ceny SSS pri SAV
2. Výročná konferencia SSS pri SAV
3. Vylepšenie webovej stránky SSS pri SAV

V Bratislave 11. 11. 2019

Zapísala: Robert Klobucký Monika Čambáliková

Overila: Gizela Brutovská predsedníčka SSS pri SAV